JohanHeinsen/ENO huggingface dataset:
Odense Adresse-Contoirs Efterretninger, 1847-01-23
udlandet. Frankerig. J Oppositionen er der indtraadt en Spaltning. 40 til 50 Deputerede have skilt sig fra den gamle, Venstre" (Oppositionspartiets Benævnelse),, forat forynge den forslidte, ved Hengivelse til Thiers's personlige Ærgjerrighed demoraliserede Opposition", Det nye Parties Ledere ere Dhrr. Billaut og Dufaure; dets Program er den gamle Oppositionstaktiks og personlige Jntriges Opgivelse, Valgrettens Udvidelse til Capaciteterne og Forbundet med Tydskland. Ogsaa Grev Mole, Præsident i Pairskammerets Adressecommission og Guizots politiske Modstander, udtaler sig for dette Forbund. - J de Deputeredes Kammer bleve Ministrene spurgte, om der fra April til November, altsaa under den hele Tid, i hvilken de nordlige Magter have afhandlet Krakaus Skjæbne, ingen Meddelelse havde fundet Sted mellem Frankerig og Magterne; Ministeren Duchatel svarede, at Østerrig og de 2 andre østlige Magter havde skjult deres Færd for Frankerig, for uforstyrret at kunne udføre deres Hensigt. - Deputeredekammerets Adressecommission skal bestaae af lutter Ministerielle; blot et Medlem, Hr. Desmousseaux de Givre, skal være af den Formening, at Hr. Guizots Protest mod Krakaus Jndlemmelse ikke er kraftig nok. Pairskammerets Adresseudkast er allerede færdigt; Hr. Mole har havt en lang hemmelig Konferents med Kongen. - De Deputeredes Kammer har nedsat en Committer til at prøve Lovudkastet om en foreløbig Nedsættelse af Jndførselstolden paa Korn. Hele Kammeret syntes gjennemtrængt af Vigtigheden af en hurtig Gjennemførelse af denne Forholdsregel, og Hr. Sauget, Kammerets Præsident, erklærede, at han vilde foranstalte det Fornødne til at Lovudkastet kunde antages endnu førAdressediskussionen. (Fra alle Kornmarkeder indløbe ugunstige Efterretninger og Prisernes Stigen og paa flere Steder er der i den Anledning forefaldet Uroligheder)."Journ. des Deb." siger i Anledning af en Paragraph i Trontalen, der omtaler den med Rusland indgaaede Handelstraktat: Vi troe, at de engelske Blade tage aldeles Feil med Hensyn til Betydningen af den med Rusland sluttede Handelstraktat, naar de tilskrive den franske Regjering den Hensigt at søge en ny Alliance; derimod ere de paa den rigtige Vei, naar de bemærke, at den almindelige Følelse i Frankerig er imod et saadant Forbund. Om dette Punkt have vi en endnu mere afgjort Mening end hine Blade og vi have aldrig dulgt den. Nei, Frankerig vil ikke et Forbund, der vilde være et Forræderi mod Friheden, Civilisationen og Revolutionen, og vi ere mere end nogensinde overbeviste om, at ved Siden af de Stemmer, som i Kamrene ville udtale sig for det engelske Forbund, ikke een vil vove at foreslaae et russisk. - Den franske Bank har forhøiet Discontoen fra 4 til 5 pCt.
Odense Adresse-Contoirs Efterretninger, 1847-01-23
Storbrittannien, Franske Blade berette, at der i Dronningens, af Lord Palmersion redigerede, Tron tale skal forekomme et yderst fjendtligt Sted mod Frankerig. - Det unge Jrland har nu definitivt konstitueret sig som en selvstændig Repealforening under Navn af den irske Konføderation. - Linieskibet "Queen paa 100 Kanoner, der tjente som Vagtskib ved Plymouth, arti. - Om Alliancen med Rusland. Storbrittannien Fædrelandet. Offentlige Foranstaltninger. er i Pistoja). har pludselig erholdt befaling at støde til Eskadren i Tajo. - Det er ikke for amerikanske Skibe, men for Skibe, som seile til de forenede Stater, at Assurance præmien er bleven forhøiet paa Grund af de fra brittiske Havne udgaaede mexikanske Kapere.
Odense Adresse-Contoirs Efterretninger, 1847-01-23
Spanien. Paa Toldhuset i Barcelona skal der i en høi carlistisk Officeers Bagage være fundet et Brev, hvori det hedder: "Kom saa hurtig som muligt. Store Begivenheder forberedes; vi ere istand til at rykke i Marken; vi have et godt Rytteri og have vundet 18 Batailloner af Regjeringstropperne for vor Sag; den hele Befolkning er paa vor Side. Jnden en Maaned kunne vi begynde." - Oppositionsbladene berette, at der i Cortesmajoriteten skal være indtraadt en Spaltning, der maatte have Ministeriets Fald til Følge; et af disse Blade melder endog, at Dronningen allerede har overdraget Dhrr. Casa Jrujo og Marqvis Vilumma at danne et nyt, endnu mere reaktionairt Kabinet. Jtalien. J den lille Stad Pistoja (ikke langt fra Florents) og dens Omegn havde nogle Spekulanter sammenkjøbt Egnens ikke betydelige Kornforraad og derefter opskruet Priserne til en unaturlig Høide. Det herover forbittrede Folk vilde med Magt sætte sig i Besiddelse af det i flere Magaziner oplagte Korn; det komtil alvorlige Voldsomheder og flere Personer bleve dræbte og mange saarede.
Odense Adresse-Contoirs Efterretninger, 1847-01-23
Fædrelandet. Offentlige Foranstaltninger. Under 15 ds. har Hs. Maj. paa Ansøgning i Naade entlediget Kherre Grev H. Moltke fra hans Embede som Amtmand over Kjøbenhavns Amt, samt allern. tilladt at han igjen indtræder som Assessor i Høiesteret med Forbehold af hans forhen havte Anciennetet hvad Sædet i Retten angaaer.
Odense Adresse-Contoirs Efterretninger, 1847-01-23
Under 16 ds. har Hs. Maj. beskikket Vicepastor for Jernved Menighed i Ribe Stift, H. F. J. Gyberg, til Sognepræst for Glenstrup Meenighed i Aarhuus Stift; Sognepræst for Ørting og Falling Menigheder i Aarhuus Stift, J. P. Schou til Sognepræst for Værsløv og Jordløse Menigheder i Sjællands Stift, og Sognepræst for Hellenæs Menighed i Fyens Stift, P. W. Brown til Sognepræst for Sønderhøyrup Meenighed i samme Stift.
Odense Adresse-Contoirs Efterretninger, 1847-01-23
Høiesteret har afsagt følgende Dom: Directionen for det kongl. octroierede Søassurance-Compagni, (Sporon) imod Committeen for den under 17 Januar 1842 oprettede saakaldte Søassurance-Forening for Svendborg, Thorseng og Rudkjøbing (Lehmann, betræffende den sidstnævnte Forenings formeentlige Mangel af Berettigelse til den af samme foretagne Assurance.
Odense Adresse-Contoirs Efterretninger, 1847-01-23
Ved Landsover- samt Hof= og Statsrettens Dom af 21 Juli 1845 er Bytingsdommen, forsaavidt den derved fastsatte Afviisning angaaer, stadfæstet, men iøvrigt ere de Jndstævnte frifundne for Citanternes Tiltale. Ved Svendborg Bytings Dom af 20 Jan. 1845 er den under 17 Jan. 1842 oprettede Søassurance-Forening ophævet og kjendt uberettiget til at befatte sig med at tegne Assurance paa Fartøier, men iøvrigt er Sagen afviist. Dom. Bytingsdommen bør ved Magt at stande, dog saaledes at Processens Omkostninger for Landsover- samt Hof= og Stadsretten og for Høiesteret ophæves. Til Justitskassen betale de Jndstævnte 5 Rbd.
Odense Adresse-Contoirs Efterretninger, 1847-01-23
Blandinger. Theologisk Embedsexamen. A. C. Fabricius Land. inpr. ob Spec. script.; H. R. Pan duro, C. P. L. Dohn, F. E. Petersen og J. M. Sünckenberg Haud illand. "Fædrelandet fortæller, at forleden Aften bleve Geværerne bortstiaalne fra Christianshavns Vagt. Der kan tales om Held, at Skildvagten ikke gik samme Vei.
Odense Adresse-Contoirs Efterretninger, 1847-01-23
J Altona døde den 17 Januar i en Alder af 80 Aar den værdige Pastor Dr. Funck, Forfatter til den især ved Dr. Harms's Angreb saa bekjendt blevne rationalistiske Udgave af Bibelen.
Odense Adresse-Contoirs Efterretninger, 1847-01-23
Et i Søndags Morges stedfundet Selvmord har vakt almindelig Opsigt i Kjøbenhavn, saameget mere som det er vanskeligt at indsee Grunden til denne fortvivlede Handling. Selvmorderen var en ung under det tydske Cancelli ansat Embedsmand, som nylig havde erholdt en fordeelagtig Post i et af Hertugdømmerne, hvorhen han om kort Tid skulde reise. Gield eller Næringssorger plagede ham ikke, og han førte i det Hele et stille og ubemærket Liv. Efterat have spiist til Aften i Løverdags Aftes i "Constantia" i Nærheden af Charlottenlund og overnattet der, begav han sig bort derfra i Søndags Morges, og kort Tid derefter fandtes han afsjælet i Charlottenlunds Skov med et dybt Saar i Brystet og den afskudte Pistol i Haanden. Han var for sit stille, bestedne Væsen meget afholdt af sine Medcolleger, hvem dette Dødsfald smerteligt har berørt. - J det ved Jis slaget fremkomne glatte Føre i Mandags Aftes gjorde en af de underordnede Slotsbetjente, en høi, meget svær Mand, et saa farligt Fald i Amaliegaden, at han slog sig ihiel paa Stedet. (Flyst.)
Odense Adresse-Contoirs Efterretninger, 1847-01-23
Magistraten i Randers har bekjendtgjort, at Byens Bagere skulle, efter Bestilling i Skjeppeviis, levere bagt Brød for 1 Rbd. 10 s. pr. Skjeppe Rug.
Odense Adresse-Contoirs Efterretninger, 1847-01-23
Hamb. Børsen." af 15 ds. indeholder følgende Annonce, undertegnet J. J. G. Parow. "Den 29 Novbr. f. A. blev det af mig førte Skib, Napoleon", fra Newcastle med Kul bestemt til Stettin, i Nordsøen, rammet af en Bræksø, som borttog samtlige Støtter, Skandsklædning &c., og da den løsslagne Baad sønderslog Lugerne, løb Skibet fra ovenaf fuldt af Vand. Jeg og min af 7 Mand bestaaende Besætning blev, efter ubeskrivelige Opoffrelser og Anstrængelser i den frygtelige Storm, frelst af den danske Capitain Andreas Rasmussen Sturmann, af Skonnerten "Cecilia- og vi skylde denne ædle Mand vort Liv. Ogsaa hans ædle Rheder, Hr. Christian Paulsen Beng, i Rudkjøbing paa Langeland, tilkommer vor hjerteligste Tak. Samme har forsynet os med Alt, og vilde paa ingen Maade modtage nogen Betaling af os, ei engang noget Vederlag for de ved vor Bjergning mistede Gjenstande, saasom Baad, Touge &c."
Odense Adresse-Contoirs Efterretninger, 1847-01-23
Nyborg den 21 Jan. Jgaar Aftes blev af det her i Byen dannede musikalske Selskab opført en Concert under Anførsel af Hr. Organist Simonsen.
Odense Adresse-Contoirs Efterretninger, 1847-01-23
Concertens Jndhold, Overturen til den sorte Domino og Jægerbruden samt Lumbyeske Valtse, udførtes med særdeles Præcision og til Publikums fuldkomne Tilfredshed, hvorfor det vist vilde være overeensstemmende med de herværende Musikynderes Ønske, om Selskabet i indeværende Vinter vilde opføre flere Concerter. Efterat Concerinummerne vare tilende blev der dandset, hvorved der herskede den største Munterhed, saavel blandt de Civile som Militaire.
Odense Adresse-Contoirs Efterretninger, 1847-01-23
Knudshoved. Torsdagen d. 21 Januar Stille, Taage med fiin Sneefald hele Dagen, 1 a 20 Frost; Postdampskibet afgik fra Knudshoveds Kyst Kl. 10 Form. med den igaar hertil arriverede Brev- og Personpost. Beltet fuld af Nat, Sjub og Driviis; det er usandsynligt at Dampskibet kommer imorgen. Jisbaadsfolkene bleve paamynstrede igaar, og Jisbaadsfarten ansees som begyndt idag.
Odense Adresse-Contoirs Efterretninger, 1847-01-23
Fredagen den 22de, Vinden O. S. O., frisk Kuling, Sneefog, Kl. 11 Formiddag 2de Jisbaade fra Korsøer i Sigte, hvormed den Brev- og Personpost, som arriverede hertil igaar, retournerede. - Vinden S. t. O., af og til Sneefog, frisk Kuling.
Odense Adresse-Contoirs Efterretninger, 1847-01-23
Odense. Det Langeske Selskab indstuderer i denne Tid et Stykke, der i høi Grad fortjener Opmærksomhed. Det er Calderons herlige romantiske Drama "Livet en Drøm, som opføres paa Onsdag til Benefice for Mad. Bloch, en Skuespillerinde, for hvem aldrig nogen Rolle mislykkes, men der næsten ved hver Forestilling glæder Publikum ved sit fortrinlige Spil. Stykket er ikke før blevet givet i Odense og overalt vel neppe paa noget Provindstheater i Danmark. Det er ikke at omtvivle, at Hr. Langes Omhu og det vakkre Selskabs Flid ville forskaffe Stykket en Udstyrelse og Udførelse, der vil være den store spanske Digter værdig, med hvem vi nu skulle gjøre Bekjendtskab paa Scenen. Rummet er os idag kun sparsomt tilmaalt. Vi maae derfor indskrænke os til et Par bemærkninger om de fra Dhrr. top og Anonymus indsendte Stykker. Den Første gjentager sin Klage over at vi ikke have navngivet os. Men den have vi forhen besvaret, navnlig ved at erindre om at der kan være dem, som ikke ønske at give deres Navn til Priis for Angreb af det Slags, hvortil vi undertiden ere Vidner i Odense. Da Hr. the ikke har anført nye Grunde, saa maa vi erindre ham om at en blot og har Gjentagelse af engang gjendrevne Jndvendinger ikke bliver bedre eller kraftigere, fordi den forsættes med Gavenhed og personlig Misfornøielse. Naar Hr. top endvidere siger, at Man kan være en god Viintapper" (sic) uden at være en god Stænderdeputeret m. M., da skulle vi ikke besvare dette i samme Tone, men blot bringe i Erindring at Dygtighed i private Forhold ikke borger for Jndsigt i Statens, og at man ialtfald kan være f. Ex. en routineret Praktiker eller Godsbestyrer, uden just derfor at have godtgjort Besiddelsen af den Sands for det Almene, den Kjærlighed til Fædrelandet, uden hvilken Jngen, efter vor Formening, kan være nogen god Stænderdeputeret. Disse sidste Egenskaber have vi navnlig havt for Øie med de Forslag, vi angaaende Valget i Sædegaardseierklassen i vor første Art. tillode os at fremsætte. (Fortsættes.) Den 22 Jan. 1847. Flere Fædrelandsvenner. Hr. Udgiver! Saaledes som De allerede har meddeelt i Deres ærede Blad, blev Udfaldet af Valget i det 14de Landdistrict (Langeland, Sunds-Gudme Herreder), at Hr. Professor Clausen og jeg selv fik Majoriteten af Stemmerne til respective Deputeret og Suppleant. Ligesom imidlertid Professor Clausen for sit Vedkommende nok allerede vil have frabedet sig det paa ham faldne Valg, saaledes troer ogsaa jeg at burde undslaae mig for at overtage Suppleantpladsen.
Odense Adresse-Contoirs Efterretninger, 1847-01-23
Mine personlige og politiske Venner i det 14de District ville, haaber jeg, i disse korte Antydninger finde det tilstrækkelig forklaret, hvorfor jeg ikke har troet at burde modtage det Valg, hvormed de saaledes have hædret mig. Kun ved at slutte os sammen og virke i Forening overalt, kunne vi haabe at bestaae i den Kamp, der forestaaer. Langelænderne og Taasingerne maatte fuldtvel have indseet dette og derfor burde de vistnok hellere, end paa os, valgt paa de af Ringstedmødets "Almuevenner og de Odenseiske Fædrelandsvenner anbefalede Candidater. At i det Mindste den hæderlige og dygtige fyenske Sognefoged Hans Christensen i Weistrup som Deputeret, og Gaardmand Hans Nielsen i Ulbølle som Suppleant, værdigt og nyttigt vilde have repræsenteret Districtet, tør jeg antage og disse Mænds Valg i dette District vilde derhos have været et godt Exempel for de efterfølgende fyenske Valg. Vi kunne hos vore Venner og Fjender kuns vente Anerkjendelse og Agtelse for os og vor Sag i Forhold til den Grad af Orden, Plan og Sammenhold, hvormed vi vide at optræde paa den politiske Skueplads. Maatte vi da allevegne vise, at vi i det Mindste have tilegnet os denne Lære af vor hidtidige Erfarings Skole. Kjøbenhavn, 19 Januar 1847. Balthazar Christensen.
Odense Adresse-Contoirs Efterretninger, 1847-01-23
Dødsfald. Kherre, Oberst, Com. af D. og Domd. G. Linde, 59 Aar; Hattemager Jensens Enke, D. C. f. Lund; Høker Lassens Hustrue, G. M. C. f. Seerup, 42 Aar; J. Thang Thandholdt, 50 Aar. Alle i Kbhavn. - Consul F. Thalbitzer, paa Duemosegaard; Georg H. Reiss, i Kjøge, 61 Aar; Snedkerm. N. Thustrup, i Randers, 72 Aar; Jfr. J. E. Götsche, i Finderup Præsteg., 18 Aar ; Enkemad. D. M. Rosendahl, f. Konnerup, i Wischum pr. Viborg, 83 Aar; Avlsforv. C. Frenchen, paa Seinhuusgaarden, 59 Aar.
Odense Adresse-Contoirs Efterretninger, 1847-01-23
(Jndsendt.) Svar paa en Fæsters Spørgsmaal. i Avisen No. 9. Forordn. 10 Jan. 1698 taler reent og tydeligt, uden aa 1. Eventualiter, og dens Bestemmelser staaer vel saalænge den ikke er hævet. Er iøvrigt dit Landgildekorn virkelig reent (?), som Du siger, saa er det jo aldrig værd at bebyrde Provindsialstænderne med at drøfte det! ad 2 og 3. Forordningens Bestemmelse om Opmaal er, som sagt, ikke knyttet til nogensomhelst Forudsætning. Naar Du efter dit Fæstebrev skal yde saa og saa mange ad 4 Tønder Landgildekorn, med forsvarligt Kjøbmands maal, og Forordn. byder, at naar Korn ydes i Tiende og Landgilde, skal der gives saa og saa meget Opmaal. paa hver Tønde, hvad er saa dit Spørgsmaal, Henvend Dig forøvrigt helst til dit Herskab herom NB. Hvis Du ikke allerede har gjort det: Fordrer jeg end ei at kaldes Kyndig Tilstaae, Hr. Spørger, dog, at jeg har svaret syndig.
Odense Adresse-Contoirs Efterretninger, 1847-01-23
Prædikanterne paa 3die Søndag efter hellig 3 Kong. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Pastor Pedersen. - J St. Hans Kirke: Hr. Pastor Westeengaard. J Hospitals-Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1847-01-23
AVERTISSEMENTS. Efter nogen Tids tiltagende Svagelighed og 4 Ugers Sygeleie bortkaldte den Algode ved en blid og rolig Død, Onsdagen den 20 dennes, min kjære Mand, Huusmand Jørgen Nielsen, i en Alder af 62 Aar; hvilket herved bekjendtgjøres af hans efterladte Enke. Høibye Kroe den 22 Januar 1847.
Odense Adresse-Contoirs Efterretninger, 1847-01-23
Efter nogen Tids Svagelighed bortkaldte Gud den 19 dennes, ved et apoplectisk Tilfælde, vor inderlig elskede Broder P. C. Bredsdorff, Sognepræst til Vissenberg, i hans Alders 52de Aar. Hvo som kjendte hans fromme christelige Sind og elskelige Charakteer, vil med os dybt beklage hans tidlige Bortgang, men tungest vil Savnet blive for hans efterladte fire uforsørgede Børn, som i ham have mistet den kjærligste Fader. Vissenberg den 21 Januar 1847. N. P. V. Bredsdorff. C. H. Bredsdorff.
Odense Adresse-Contoirs Efterretninger, 1847-01-23
At min gode kjærlige Søn, Ludvig August Bülow, Told- og Consumtionsbetjent i Odense, Søndag Aften den 17 dennes blev bortkaldt fra dette Liv ved en blid og rolig Død, efter længere Tids Svagelighed, bekjendtgjøres herved sørgeligst, paa egne og Børns Vegne. Kjøbenhavn d. 21 Jan. 1847. Marie Bülow, fød Bentzen, 58471266. M. C. R. Mandagen den 8 Februar førstk., Formiddag Kl. 9, bliver i Stadens Raadhuus afholdt Søesession over det i Odense værende søeindrollerede Mandskab, hvortil Alle af Hovedrullen herved tilpligtes at møde, da de uden lovlig Aarsag Udeblivende ellers ville blive mulcterede fra 1 til 5 Rbd. efter Pl. 22 Jan. 1816. Tillige tilpligtes alt afmønstret søeværnepligtigt Mandskab af fremmede Distrikter, som paa den Tid maatte opholde sig hersteds, at møde ved forestaaende Session. Odense Borgermester=Contoir den 22 Januar 1847. F. Benzon, const.
Odense Adresse-Contoirs Efterretninger, 1847-01-23
Theatret i Odense. Søndagen den 24 Januar opføres: Erasmus Montanus, eller Rasmus Berg, Comedie i 3 Acter af Holberg; derefter: William og Emma, eller Vandcuren, Vaudeville i 1 Act.
Odense Adresse-Contoirs Efterretninger, 1847-01-23
Onsdagen den 27 Januar (til Benefice for Madam Bloch); Livet en Drøm, romantisk Drama i 3 Acter af Calderon.
Odense Adresse-Contoirs Efterretninger, 1847-01-23
Fredagen den 29 Januar. Den gale Dag, eller Figaros Bryllup, Comedie i 3 Acter af Beaumarchais, H. W. Lange. oversat af Th. Overskou.
Odense Adresse-Contoirs Efterretninger, 1847-01-23
Mandagen den 25 Jan. Kl. 8 oplæses Begyndelsen af Shakespeares Julius Cæsar. K. Mantzius.
Odense Adresse-Contoirs Efterretninger, 1847-01-23
Offentlig Maskebal i Odense. Til Fordeel for Stiftelsen 18 Septbr." for gamle værdige og trængende Haandværksmestere og deres Enker heri Staden og efter dertil allernaadigst meddeelt Kongelig Bevilling, foranstaltes et offentligt Maskebal afholdt paa Raadhuussalen, Fastelavns Søndag den 14 Februar d. A., Aften Kl. 7, hvortil vi tillade os herved at indbyde. Adgangs billetter a 3 Mk. pr. Stk. kunne i de nærmest foregaaende otte Dage behageligen afhentes hos undertegnede Stiftelsens Directeurer, ligesom ogsaa hos Stiftelsens Kasserer, Exam. jur. Schiær. For de, som ikke ønske at deeltage i selve Maskeballet, ville særskildte Tilskuerpladse blive indrettede i Salen, hvortil Entree-Kort kunne erholdes paa fornævnte Steder a 4 Mk. pr. Stk.; for Børn under 12 Aar det Halve.
Odense Adresse-Contoirs Efterretninger, 1847-01-23
J Betragtning af det veldædige Øiemed modtages med Taknemmelighed hvad Mere Nogen godhedsfuld maatte betænke Stiftelsen med. Odense den 23 Januar 1847. Sim. Hempel. N. L. Fich. Chr. Hansen. Helm Petersen. A. B. Koppel.
Odense Adresse-Contoirs Efterretninger, 1847-01-23
Efterat det af Kommunalbestyrelsen har været overveiet, hvorledes Taxten for Brød, efter de nugjeldende Priser paa Rug, kunde være at bestemme, er bemeldte Taxt sat saaledes at 4 Pd. Rugbrød leveres for 16 Rbs.; hvorefter Bagerne indtil videre have at rette sig, under Mulct i Tilfælde af Overtrædelse. Odense Raadstue den 23 Januar 1847. Borgermester og Raad.
Odense Adresse-Contoirs Efterretninger, 1847-01-23
Committeen for Brøds Uddeling tillader sig fortelig at meddele Resultatet af dens Virksomhed siden Nytaar. Et Qvantum af 80 Tdr. Rug udbagtes og solgtes i Løbet af 14 Dage til 1 Mk. pr. 8 Pd.; dette udfordrede et Tilskud af 333 Rbd. 2 Mk. Efter fornyet Accord med Bagerne udkrævedes til den anden Udbagning af 80 Tdr. et Tilskud af 413 Rbd. 2 Mk. Dette Tilskud af 746 Rbd. 4 Mk. har i den Grad svækket Kassens Kræfter, at den kun seer sig istand, til at gjennemføre en tredie lignende Udbagning. Committeen vil saaledes i Midten af Februar, i Hjertet af Vinteren, i den Trængendes meest hjelpeløse Tid, staae udtømt for Midler til at afhielpe den ængstelig stigende Brød-Nød. Dens Medlemmer, der daglig have Leilighed til at kjende denne, føle sig derfor dobbelt forpligtede til, paa det Jndstændigste, atter at anmode om den udeblevne Hjelp fra dem, der kunne hjelpe, med Tilføiende, at hvis Hjelpen ikke kommer itide, maae henved 600 Familier give slip paa et Nødanker, der forMange maaskee er det sidste.
Odense Adresse-Contoirs Efterretninger, 1847-01-23
Til Committeen for Brøds Uddeling er indleveret paa Adressecontoiret fra Hr. Hattemager Dorch 5 Rbd., hvorfor paa de Nødlidendes Vegne kjærligst takkes. M. C. Hempel.
Odense Adresse-Contoirs Efterretninger, 1847-01-23
J den husiske Stiftelse er en Fribolig for en værdig og trængende Borger-Enke ledig, hvorom Ansøgninger kunne indleveres til Borgermester=Contoiret i Odense. Ringe Kroe. Onsdagen den 27 Januar.
Odense Adresse-Contoirs Efterretninger, 1847-01-23
Livsforsikkrings-Societetet Hammonia i Hamborg. Anmeldelser til Forsikkring modtages, Planer &c. udleveres gratis, ligesom enhver Oplysning. meddeles af Lor. Bierfreund. Bogholder ved Discontokassen.
Odense Adresse-Contoirs Efterretninger, 1847-01-23
En Huusjomfrue søger en Condition til 1 Mai; hun kan forestaae et lille Meierie. og er villig til at deeltage i alle huuslige Forretninger. Adressecontoiret anviser.
Odense Adresse-Contoirs Efterretninger, 1847-01-23
Ved Taarnholms Teglværk ved Korsøer kan i Sommeren, 1817 tvende dygtige Steenstrygere erholde stadigt Arbeide. Attraaende ville henvende dem enten personlig eller i portofrie Breve til Godsforvalteren paa Taarnholm.
Odense Adresse-Contoirs Efterretninger, 1847-01-23
For en Meierske, helst en Bondepige, som kan paatage sig et Meierie af 65 Køer, er til 1 Mai dette Aar en Plads ledig i Nærheden af Odense. Nærmere Underretning gives af Hr. Kjøbmand Edsberg i Odense.
Odense Adresse-Contoirs Efterretninger, 1847-01-23
Tvende unge Piger, kunne strax faae stadigt Arbeide ved Handskesyening paa Maskine. Adressecontoiret anviser.
Odense Adresse-Contoirs Efterretninger, 1847-01-23
At vi, paa Grund af de høie Bygpriser, have seet os nødsagede til, fra idag at forhøie Prisen paa Huusholdningsøl med 1 Mk. pr. Tønde, undlade vi ikke herved at bekjendtgjøre. Odense den 22 Januar 1847. Torwerdt. C. T. Krüger. C. H. Hansen.
Odense Adresse-Contoirs Efterretninger, 1847-01-23
Forskjellige Sorter Posteiererholdes daglig i Tönni's Conditorie. Syede Sække. til en fuldkommen Tønde, af Hampelærred til 3 Mk. a 3 Mk. 12 s. og fiirskaftede dito a 5 Mk. 8 s. pr. Stk., naar tages flere, da billigere, ere arriverede og faaes hos J. G. Angelo, Odense Nørregade.
Odense Adresse-Contoirs Efterretninger, 1847-01-23
Hvor en Gaarig kælvefærdig Koe staaer til Salg, anviser Adressecontoiret.
Odense Adresse-Contoirs Efterretninger, 1847-01-23
De ved Ruggaards Teglværk averterede Muursteen ere nu bortsolgte.
Odense Adresse-Contoirs Efterretninger, 1847-01-23
En smuk Tospænder=Kane staaer til Salg hos Maler Løngreen paa Nedergade. En norsk Eenspænder Kane med tilhørende Ruslæders Seeletøi, Klokker og Bjælder er at erholde tilkjøbs hos Kjøbmand Møllmann i Odense.
Odense Adresse-Contoirs Efterretninger, 1847-01-23
En smuk Beboelsesleilighed i Dronningens Asylgade er til Leie Paaske Flyttedag. Adressecontoiret anviser.